Kaksikud (märk)

Kaksikud (ladina keeles Gemini) (♊) on kolmas sodiaagimärk.

Kaasaegse teadusliku maailmapildi kohaselt kvalifitseeruvad sodiaagimärkide kontseptsioon ja astroloogia tervikuna pseudoteaduseks.

Lühiiseloomustus
Infole orienteeritud Kaksikute märk on sodiaagi esimene mentaalne märk. Kaksikute Päikesega inimene vahendab objektiivselt mõtteid ja fakte, eelistamata neist ühtki ja kiindumata oma seisukohtadesse. Ta on paindlik ja vajadusel võimeline oma arvamust muutma, sageli ei kujunda ta seda üldse välja, eelistades teiste arvamuste vahendamist. Kaksikute Päikesega inimene on uudishimulik, ratsionaalne, objektiivne, suudab olukordi analüüsida emotsioonidevabalt. Ta on enamasti hea kõneleja ja kirjamees ning loeb palju, õppides sageli elu jooksul selgeks mitu ametit. Verbaalsetele võimetele lisandub tihti käeline osavus. Negatiivse poole pealt võivad Kaksikud olla liiga püsimatud, kergesti tüdinevad ega suuda oma ettevõtmisi lõpule viia. Sõnaosavust võib ta kasutada ka omakasupüüdlikel eesmärkidel.

Kuu Kaksikutes viitab võimele saada oma emotsioonidega kontakti nendest rääkides või neid lahti kirjutades. Emotsioonid ja meeleolud vahelduvad Kaksikute Kuuga inimesel kiiresti, minevikust ei hoita nostalgiliselt kinni, uudishimu kannustab edasi. Reaktsioon on kiire, uutes olukordades tunneb end turvalisemalt, kui saab asja kohta võimalikult palju infot koguda. Kriitilisel hetkel suudab emotsioonid kõrvale jätta ja kiirelt tegutseda .

Merkuur Kaksikutes viitab äärmiselt ratsionaalsele inimtüübile, kel on suur suhtlusvajadus ja kes võib tänu mitmekesistele teadmistele olla huvitav vestluskaaslane. Aeglasematele mõtlejatele võib Kaksikute Merkuuriga inimene tunduda pinnapealne, kuid ta omandabki uut infot kiiresti. Tihti teeb mitut asja korraga. Negatiivse poole pealt mõtleb kiiresti ka ümber ning suudab sõnaosavust kasutada endale kasulikult .

Veenus Kaksikute märgis näitab, et inimese kiindumused ja sümpaatiad on muutlikud. Samamoodi on rahaga, see tuleb ja läheb ning tagavaraks palju ei koguta. Kaksikute Veenus märgib head huumorisoont, ta väärtustab flirti, suhtlusoskust ja teravmeelsust .

Marss Kaksikutes armastab samuti suhelda, kuid mitte niisama vesteldes, vaid pigem sõnadega duelli pidades. Võib kergesti ärrituda, kuid viha lahtub kiiresti. Energiat annab vaheldus ja kiire tegutsemine. Vajab pidevat liikumist või intellektuaalseid väljakutseid .

Jupiter Kaksikute märgis viitab väga mitmekülgsetele intellektuaalsetele huvidele, inimene armastab palju reisida, ennast ja teisi harida ning võib olla edukas äritegevuses. On oma põhimõtetes üsna paindlik .

SaturnKaksikute märgis viitab väga ratsionaalsele, hoolika sõnavalikuga inimesele, kes väldib emotsionaalseid väljaütlemisi või siis ei julge end üldse väljendada .

Uraan liikus Kaksikutes viimati umbes aastatel 1942–1949. Sel ajal sündinud inimesed on originaalse mõistusega uute teaduse-, kirjandus- ja hariduskäsitluste eestvedajad, samuti teevad uuendusi elektroonika ja sidetehnika alal .

Neptuunliikus Kaksikute märgis viimati umbes aastatel 1888–1901. Selles vahemikus sündis palju kirjandus- ja luuleandega inimesi, kel oli elav fantaasia ja oskus oma mõtteid näitlikult edasi anda. Praktiline vaist võis neil olla nõrgem .

Pluuto Kaksikute märgis oli inimestel, kes sündisid aastatel 1884–1914. Nad pühendasid palju energiat teadmiste kogumisele, et olla võimupositsioonil, ja neil oli palju uusi ideid, mis hävitasid vanad tõekspidamised. Neil võis olla telepaatilisi võimeid .

Traditsioonilised vastavused
pisi|Kaksikud
pisi|150px|Ahhaat on üks Kaksikute sünnikivi
 Parameeter Aeg  u 21. mai – 21. juuniValitseja  MerkuurDomineeriv sõnapaar  Ma mõtlenSünnimaja  KolmasOmadus  MuutuvElement  ÕhkPolaarsus  PositiivneEksaltatsioon  PõhjasõlmLangus  LõunasõlmPagendus  JupiterAastaaeg  VarasuviNädalapäev  KolmapäevNumber  5Füsioloogia  Närvisüsteem ja hingamiselundid, käed ja käsivarred, harknääreSünnikivid  Turmaliin, ahhaatKristallid  Apatiit, apofülliit, akvamariin, sinine spinell, kaltsiit, krüsokoll, krüsopaas, tsitriin, dendriit, ahhaat, roheline obsidiaan, roheline turmaliin, safiir, serpentiin, turmaliinkvarts ja nõelakivi, tiigrisilm, topaas, variskiit, uleksiit, tsoisiitMetall  ElavhõbeVärvid  Kollane, must, punaste täppidega valgeLoomad  Harakas, väiksed linnud, papagoid, ahvid, hunt, liblikadTaimed  Maikelluke, lavendel, lobeelia, sõnajalg, raudrohi, metsviinapuu, soolikarohi, orashein, krapp, lina, liilia, roosPuud  Pähklipuud, eriti sarapuuKohad  Armeenia; Belgia; Põhja-Ameerika, eriti New York ja San Francisco; Inglismaa, eriti London; Itaalia, eriti Lombardia ja Sardiinia; Hispaania, eriti Cordoba; Saksamaa, eriti Nürnberg; kesklinnad; künkad, mäed ja viljatud maa-alad; laudad ja aidad; kirstud, riidekastid ja kummutid; teatrid; söögitoad; haridusasutused

Viited

Kategooria:Kalender
Kategooria:Sodiaagimärgid